ธนาคารออมสิน นำผลิตภัณฑ์ทางการเงินให้ผลตอบแทนดีและสินเชื่อดอกเบี้ยต่ำ มาจัดโปรโมชันในงานมหกรรมการเงินส่งท้ายปี
ธนาคารออมสิน นำผลิตภัณฑ์ทางการเงินให้ผลตอบแทนดีและสินเชื่อดอกเบี้ยต่ำ มาจัดโปรโมชันในงานมหกรรมการเงินส่งท้ายปีนายชาติชาย พยุหนาวีชัย ผู้อำนวยการธนาคารออมสิน เปิดเผยถึงยอดการปล่อยกู้ของธนาคารออมสินในช่วง 10 เดือนแรกของปีนี้ ว่า ธนาคารสามารถปล่อยกู้ได้ 40,000 ล้านบาท คาดว่าทั้งปีจะปล่อยกู้ได้เกือบ 60,000 ล้านบาท ทั้งนี้เมื่อเทียบกับปีที่ผ่านมา ยอดการขอสินเชื่อกระจุกตัวในช่วงสิ้นปี หลังคณะกรรมการนโยบายการเงินปรับลดอัตราดอกเบี้ยนโยบาย ประกอบกับรัฐบาลออกมาตรการกระตุ้นเศรษฐกิจลดภาระการซื้อที่อยู่อาศัย ในโครงการ “บ้านดีมีดาวน์” ในส่วนของ ธนาคารออมสินยังเปิดตัว โปรโมชันเงินฝากเผื่อเรียกพิเศษ 106 ในงานมหกรรมการเงินส่งท้ายปี โดยมีระยะเวลาการฝาก 106 วัน อัตราดอกเบี้ยแบบขั้นบันไดตั้งแต่ร้อยละ 1.0 ไปจนถึงร้อยละ 10 ต่อปี หรืออัตราดอกเบี้ยเฉลี่ยร้อยละม 4.0 ต่อปี โดยเปิดเพียง 4 วันๆ ละ 200 สิทธิ รวมถึงผลิตภัณฑ์สินเชื่อเคหะประชารัฐสร้างไทย อัตราดอกเบี้ย 3 ปีแรกร้อยละ 2.90 ต่อปีโดยผู้ที่ต้องการซื้อบ้านพร้อมที่ดิน ธนาคารฯ ให้กู้ร้อยละ 95 ของราคาประเมิน คอนโดมีเนียม ให้กู้ร้อยละ 90 ของราคาประเมิน และปลูกสร้างที่อยู่อาศัย ให้กู้ได้ ร้อยละ 100 ของราคาประเมินตัวบ้านนอกจากนี้ ยังมีการปล่อยสินเชื่อ SMEs ประชารัฐ 3 รูปแบบ ได้แก่ สินเชื่อ GSB เพื่อ SMEs คล่องตัว สินเชื่อ GSB เพื่อ SMEs ยั่งยืน และสินเชื่อ GSB บัญชีเดียว โดยผู้กู้เป็นผู้ประกอบการในกลุ่ม Startup ผู้ประกอบการที่มีนวัตกรรม ผู้ประกอบการ SMEs หรือผู้ประกอบการธุรกิจขนาดใหญ่ ผู้อำนวยการธนาคารออมสิน ยังคาดการณ์ว่า จีดีพีของไทยในปีนี้จะเติบโตร้อยละ 2.6 จากที่ต้นปีคาดว่าจะเติบโตที่ร้อยละ 3.0 ซึ่งยังถือว่าดีกว่าหลายประเทศที่จีดีพีส่อแววติดลบ หลังได้รับผลกระทบจากปัจจัยภายนอกเช่นเดียวกับไทย ในส่วนของการปล่อยกู้ภาคธนาคารก็ไม่คึกคัก โดยมีปัจจัยสำคัญคือ การที่ธนาคารแห่งประเทศไทยออกมาตรการคุมสินเชื่ออสังหาริมทรัพย์ ทำให้ยอดชะลอตัวอย่างชัดเจน